ai4bharat/Pralekha huggingface dataset:
বস্ত্রমন্ত্রক
২০২১-২২ সালে দেশের পাট চাষীদের উন্নত মানের পাটবীজ দিতে, জুট কর্পোরেশন অফ ইন্ডিয়া এবং ন্যাশনাল সীড কর্পোরেশনের মধ্যে একটি সমঝোতাপত্র স্বাক্ষরিত হয়েছে
কেন্দ্রীয় কৃষি এবং কৃষি কল্যাণমন্ত্রী শ্রী নরেন্দ্র সিংহ তোমার এবং কেন্দ্রীয় ব্স্ত্রমন্ত্রী শ্রীমতী স্মৃতি জুবিন ইরানির উপস্থিতিতে এই সমঝোতাপত্র স্বাক্ষরিত
২০২১-২২ কৃষি বর্ষে জুট কর্পোরেশন অফ ইন্ডিয়া,জে আর ও-২০৪ বিশেষ উন্নতমানের ১০ হাজার কুইন্টাল পাটবীজ বিতরণ করবে
নতুন দিল্লি, ১৯শে অগাস্ট, ২০২০
দেশে উন্নত মানের এবং অধিক পরিমানে কাঁচা পাট উৎপাদনের লক্ষ্যে, কেন্দ্রীয় ব্স্ত্র মন্ত্রক, জুট কর্পোরেশন অফ ইন্ডিয়ার মাধ্যমে উন্নত মানের পাট বীজ কৃষকদের কাছে পৌছে দেওয়ার উদ্যোগ নিয়েছে। কেন্দ্রীয় কৃষি এবং কৃষক কল্যাণ মন্ত্রকের অধীনস্থ সংস্থা, ন্যাশনাল সীড কর্পোরেশন  উন্নতমানের পাটবীজ জে সি আইকে সরবরাহ নিশ্চিত করবে। এই লক্ষ্যে এন এস সি এবং জে সি আইয়ের মধ্যে আজ একটি সমঝোতাপত্র স্বাক্ষর হয়েছে। ভার্চুয়াল মাধ্যমে এই সমঝোতাপত্র স্বাক্ষরের সময় কেন্দ্রীয় কৃষি এবং কৃষক কল্যাণমন্ত্রী শ্রী নরেন্দ্র সিংহ তোমার এবং কেন্দ্রীয় বস্ত্রমন্ত্রী শ্রীমতী স্মৃতি জুবিন ইরানি উপস্থিত ছিলেন।অনুষ্ঠানে দুটি সংস্থার মুখ্য মহানির্দেশকরাও উপস্থিত ছিলেন।
সমঝোতাপত্র স্বাক্ষর অনুষ্ঠানে, কৃষকদের হাতে উন্নত পাটবীজ তুলে দেওয়ার লক্ষ্যে কৃষি এবং বস্ত্র মন্ত্রকের মধ্যে যে সমন্বয় গড়ে উঠেছে,তাতে কেন্দ্রীয় বস্ত্রমন্ত্রী শ্রীমতী স্মৃতি জুবিন ইরানি সন্তোষ প্রকাশ করেন। তিনি বলেন, ন্যাশনাল টেকনিকাল টেক্সটাইল মিশনের অধীনে পাট এবং পাটবস্ত্র সামগ্রীর বিষয়ে বিশেষ সুযোগ সৃষ্টি হতে চলেছে। আগামী ফেব্রুয়ারি মাসে এ বিষয়ে ঘোষনা করা হবে। এর ফলে পাটজাত সামগ্রীর ব্যবহার অনেক পরিমানে বাড়বে। জলাধারের বেড়া,সড়ক নির্মাণ এবং পাহাড়ি অঞ্চলে বাড়ী নির্মাণে অধিক পরিমানে পাট ব্যবহার করা হবে। কেন্দ্রীয় মন্ত্রী বলেন,আত্মনির্ভর ভারতের লক্ষ্যে দেশের অভ্যন্তরীণ বাজারে পাটের প্রয়োজন রয়েছে। পাশাপাশি পাট এবং পাটজাত সামগ্রী রপ্তানিকে পরবর্তী লক্ষ্য হিসাবে রাখা হয়েছে।
কেন্দ্রীয় কৃষি এবং কৃষক কল্যাণমন্ত্রী শ্রী নরেন্দ্র সিংহ তোমার দুটি সংস্থার মধ্যে সমঝোতাপত্র স্বাক্ষর হওয়ায় খুশি ব্যক্ত করেছেন। ন্যাশনাল সীড কর্পোরেশন পাট চাষীদের কমদামে উন্নত মানের পাটবীজ সরবরাহ করার যে সিদ্ধান্ত নিয়েছে,তার তিনি প্রশংসা করেন। দেশে বেশি পরিমানে উন্নতমানের কাঁচা পাট উৎপাদনের ওপর তিনি বিশেষ জোর দেন। তিনি বলেন এর ফলে প্রধানমন্ত্রীর আত্মনির্ভর ভারতের লক্ষ্যপূরণ সম্ভব হবে।
সমঝোতাপত্র স্বাক্ষরের ফলে ২০২১-২২ কৃষি বর্ষে জুট কর্পোরেশন অফ ইন্ডিয়া,জে আর ও-২০৪ বিশেষ উন্নতমানের ১০ হাজার কুইন্টাল পাটবীজ বিতরণ করবে।এন এস সির কাছ থেকে জে সি আই, এই প্রথম বানিজ্যিক সরবরাহের জন্য বীজ ক্রয় করবে। এর ফলে ৫ থেকে ৬ লক্ষ খামার কৃষক উপকৃত হবে।২০২২ সালের মধ্যে কৃষকদের আয় দ্বিগুণ করার ক্ষেত্রে এটি হবে বড়ো পদক্ষেপ।
জে সি আই,এন জে বি এবং সি আর আই জে এ এফের মতন তিনটি সংস্থা, আই সি এ আর ইর পাট প্রকল্পের অধীনে অধিক পরিমানে, উন্নতমানের পাট উৎপাদনের লক্ষ্য নিয়েছে।
নিম্নমানের পাট বীজের ব্যবহারের দরুন পাট উৎপাদনে বিশেষ প্রভাব পড়ে ।এই সমঝোতাপত্র স্বাক্ষরিত হওয়ায় কৃষকদের প্রয়োজন মতন উন্নতমানের বীজ সরবরাহ নিশ্চিত করা যাবে।
(CG/PPM
প্রধানমন্ত্রীরদপ্তর
উচ্চ গুণমানসম্পন্ন ও ব্যয় সাশ্রয়ী স্বাস্থ্য পরিষেবা সুস্থ ভারত গঠনে গুরুত্বপূর্ণ ভূমিকা পালন করছে: প্রধানমন্ত্রী
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ ব্যয় সাশ্রয়ী মূল্যে স্বাস্থ্য পরিষেবা দেওয়ার সরকারি উদ্যোগ নিয়ে কেন্দ্রীয় মন্ত্রী শ্রী প্রহ্লাদ যোশীর একটি ট্যুইট শেয়ার করেছেন।
প্রধানমন্ত্রী তাঁর ট্যুইটে বলেন, “সুস্থ ভারত গঠনের জন্য ও বহু মানুষের সহায়তার ক্ষেত্রে উন্নত মানের ও ব্যয় সাশ্রয়ী চিকিৎসা প্রদানে আমরা যে চেষ্টা চালাচ্ছি, তার আরও একটি উদাহরণ”।
"ಕೈಗೆಟಕುವ ದರದಲ್ಲಿ ಉತ್ತಮ ಗುಣಮಟ್ಟದ ಆರೋಗ್ಯ ಸೇವೆಯನ್ನು ಜನರಿಗೆ ಒದಗಿಸುವ ನಮ್ಮ ಪ್ರಯತ್ನ ಅನೇಕ ಮಂದಿಗೆ ಸಹಾಯ ಮಾಡಿ ಆರೋಗ್ಯಕರ ಭಾರತ ನಿರ್ಮಾಣಕ್ಕೆ ಯಾವ ರೀತಿ ಕೊಡುಗೆ ನೀಡುತ್ತದೆ ಎಂಬುದಕ್ಕೆ ಇದು ಮತ್ತೊಂದು ಉದಾಹರಣೆಯಾಗಿದೆ."
PG/PM/SB
(
রেলমন্ত্রক
বিবেক দেবরায় কমিটির সুপারিশ
নয়াদিল্লি, ১১ মার্চ, ২০২০
শ্রী বিবেক দেবরায়ের নেতৃত্বে গঠিত কমিটি বেসরকারি পক্ষকে দিয়ে রাজধানী বা শতাব্দীর মতো ট্রেনের বাণিজ্যিক পরিষেবায় ছাড় দেওয়ার অন্তর্বর্তীকালীন সুপারিশ দিয়েছে। লোকসভায় আজ এক প্রশ্নের লিখিত জবাবে একথা জানান, রেলমন্ত্রী শ্রী পীযূষ গোয়েল।
শ্রী গোয়েল আরও জানান, রেল সরকারি-বেসরকারি অংশীদারিত্বের ভিত্তিতে বেসরকারি পক্ষকে দিয়ে ১৫০টি যাত্রীবাহী ট্রেন পরিষেবা শুরু করার পরিকল্পনা নিয়েছে। এই লক্ষ্যে গত বছর সচিবদের নিয়ে একটি কমিটিও গঠন করা হয়েছে। এই কমিটি সরকারি-বেসরকারি অংশীদারিত্বের ভিত্তিতে ভারতীয় রেল নেটওয়ার্কে বিশ্ব মানের প্রযুক্তিকে কাজে লাগিয়ে কিভাবে বেসরকারি যাত্রীবাহী ট্রেন পরিষেবা চালু করা যায়, সে ব্যাপারে প্রয়োজনীয় শর্তাবলীর সুপারিশ করবে। বাণিজ্যিক ট্রেন পরিষেবার ক্ষেত্রে ছাড় সংক্রান্ত খসড়া চুক্তি এবং যোগ্যতা যাচাই সম্পর্কিত খসড়া নথিপত্রগুলি নীতি আয়োগ ও ভারতীয় রেলের ওয়েবসাইটে সংশ্লিষ্ট সবপক্ষের মতামত জানানোর জন্য দেওয়া হয়েছে। ইতিমধ্যেই দিল্লি – লক্ষ্ণৌ এবং মুম্বাই – আমেদাবাদ রুটে আইআরসিটিসি পরিচালিত তেজস ট্রেন পরিষেবা চালু হয়েছে।
এর আগে ২০০৬ সালে কন্টেনার বাহিত পণ্য পরিষেবার জন্য বেসরকারি কন্টেনার অপারেটরদের দিয়ে কন্টেনার ট্রেন চালানোর নীতি রেল প্রকাশ করে। এই নীতি অনুযায়ী, এখনও পর্যন্ত রাষ্ট্রায়ত্ত সংস্থা কন্টেনার কর্পোরেশন অফ ইন্ডিয়া লিমিটেড  সহ ১৯টি সংস্থার কাছে কন্টেনার ট্রেন চালানোর অনুমতি রয়েছে।
সরকার রেল উন্নয়ন কর্তৃপক্ষ গঠনের জন্য প্রস্তাব দিয়েছে। এই কর্তৃপক্ষ উপদেষ্টা বা পরামর্শদাতা হিসাবে কাজ করবে। এছাড়াও, কর্তৃপক্ষ সরকারকে তথ্যাভিজ্ঞ সিদ্ধান্ত গ্রহণে পরামর্শ দেবে বলেও রেলমন্ত্রী জানান।
CG/BD/SB
(Visitor Counter : 86
প্রধানমন্ত্রীরদপ্তর
প্রধানমন্ত্রী দেশবাসীকে ৩১ জুলাই বেলা ১১টায় জুলাই মাসের মন কি বাত শোনার আমন্ত্রণ জানিয়েছেন
প্রধানমন্ত্রী জুন মাসের সংস্করণ সম্বলিত মন কি বাত-এর পুস্তিকা সকলের মধ্যে ভাগ করে নিয়েছেন
নয়াদিল্লি, ৩০ জুলাই, ২০২২
প্রধানমন্ত্রী শ্রী নরেন্দ্র মোদী দেশবাসীকে ৩১ জুলাই বেলা ১১টার সময় জুলাই মাসের মন কি বাত শোনার আমন্ত্রণ জানিয়েছেন।
শ্রী মোদী মন কি বাতের জুন মাসের সংস্করণ সম্বলিত পুস্তিকা সকলের মধ্যে ভাগ করে নিয়েছেন। জুন মাসে মহাকাশ, ক্রীড়া জগতে ভারতের গৌরবগাথা, রথযাত্রা সহ বিভিন্ন বিষয় নিয়ে তিনি আলোচনা করেন।
এক ট্যুইট বার্তায় প্রধানমন্ত্রী বলেছেন, “আমি আপনাদের সকলকে আগামীকাল, ৩১ জুলাই বেলা ১১টার সময় এ মাসের #MannKiBaat শোনার আমন্ত্রণ জানাই।
একইসঙ্গে গত মাসের মন কি বাত-এ কিছু আকর্ষণীয় বিষয় যেমন মহাকাশ, ক্রীড়া ক্ষেত্রে ভারতের গৌরবগাথা, রথযাত্রা সহ নানা বিষয় সম্বলিত একটি পুস্তিকা সকলের সঙ্গে ভাগ করে নিলাম।”
PG/CB/NS
(
প্রতিরক্ষামন্ত্রক
মনিপুরে নিরাপত্তা বাহিনী জঙ্গিদের কবল থেকে অপহৃত মহিলাকে উদ্ধার করল
কলকাতা, ১৪ মার্চ, ২০১৯
মনিপুরে চান্দেল জেলার নিউ ওয়াংপারাল গ্রামে আসাম রাইফেল্সের কুইক রিয়্যাকশন টিমের সদস্যরা ১৩ মার্চ ২০১৯ বিকেলে এনএসসিএন  জঙ্গিদের দ্বারা অপহৃত এক মহিলাকে উদ্ধার করে। এই অভিযানে ঐ জঙ্গিগোষ্ঠীর দু-জন সদস্যকে গ্রেপ্তার করা হয়। জঙ্গিরা ঐ মহিলাকে মঙ্গলবার অপহরণ করে।
আসাম রাইফেল্সের সদস্যরা নির্দিষ্ট তথ্যের ভিত্তিতে নিউ ওয়াংপারাল গ্রামে ১৩ মার্চ ২০১৯-এ বেলা আড়াইটের সময় অভিযান শুরু করে। তাঁদের কাছে খবর আসে চোখ বাঁধা অবস্হায় এক মহিলাকে নিয়ে দুই এনএসসিএন  জঙ্গি একটি স্কুলের মধ্যে রয়েছে। সাড়ে তিনটের সময় কুইক রিয়্যাকশন টিমের সদস্যরা ঘটনাস্হলে পৌঁছান। দুই সশস্ত্র জঙ্গি অতর্কিতে বাহিনীর সদস্যদের ওপর গুলি চালায় এবং ঘটনাস্হল থেকে পালিয়ে যায়। এক তরুণ কমান্ডারের নেতৃত্বে বাহিনীর সদস্যরা জঙ্গিদের তাড়া করে। অত্যন্ত সাহসিকতার সঙ্গে তারা জঙ্গিদের আত্মসমর্পণ করতে বাধ্য করে।
দুই জঙ্গিকে চান্দেল পুলিশের হাতে তুলে দেওয়া হয়। এদের বিরুদ্ধে অপহরণ, হত্যার চেষ্টা, আগ্নেয়াস্ত্র এবং বিস্ফোরক রাখার কারণে বেআইনি কার্যকলাপ প্রতিরোধের ধারায় এফআইআর দায়ের করা হয়।
জঙ্গিরা এনএসসিএন  গোষ্ঠীর স্বঘোষিত লেফ্টন্যন্ট কর্নেল জাস্টিন খাপাই এবং সার্জেন্ট খোরুংথাং হিসেবে পরিচিত।
SSS/CB/NS
(Visitor Counter : 50
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮১ কোটি ৮৯ লক্ষ ছাড়িয়েছে
১২-১৪ বছর বয়সীদের ৫২ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ২৩ হাজার ৮৭ হয়েছে; যা মোট আক্রান্তের ০.০৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৭৭৮
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৩৬ শতাংশ
নয়াদিল্লি, ২৩ মার্চ, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮১ কোটি ৮৯ লক্ষ ১৫ হাজার ২৩৪।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৫২ লক্ষ ১০ হাজার ৭৭৫টি কোভিড-১৯ টিকার প্রথম ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৩,১৮৫
৯৯,৯২,৫৬১
৪৩,৭৯,৩৭১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১২,৩৬২
১,৭৪,৯২,৬৮৯
৬৭,০৩,৭৮৮
|
|
১২-১৪ বছর বয়সী
|
|
প্রথম ডোজ
|
|
৫২,১০,৭৭৫
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৬৩,৯৬,৭৮৪
৩,৬১,১৮,৮৮৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,৩৯,৫০,২০৯
৪৬,০৮,৪০,২৯২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৬,৩৭,৬৮০
১৮,৪১,১১,০৬৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৬,৬০,১৯৯
১১,৪৬,৭৭,৭৭১
১,০৯,২৭,৬১৮
|
|
|
|
প্রিকশন ডোজ
|
|
২,২০,১০,৭৭৭
|
|
মোট
|
|
|
|
১,৮১,৮৯,১৫,২৩৪
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ২৩ হাজার ৮৭ হয়েছে, যা মোট আক্রান্তের ০.০৫ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৫৪২ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৭৩ হাজার ৫৭।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ৭৭৮ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৬ লক্ষ ৭৭ হাজার ২১৮টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৮ কোটি ৪২ লক্ষ ৯০ হাজার ৮৪৬।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৩৬ শতাংশ। একইভাবে, দৈনিক আক্রান্তের হার দাঁড়িয়েছে ০.২৬ শতাংশ।
(CG/BD/SB
আবাসনএবংশহরাঞ্চলেরদারিদ্র্যদূরীকরণমন্ত্রক
নয়াদিল্লিতে হাডকোর উদ্যোগে ইন্ডিয়া সার্ভিস অফিসারদের জন্য ডিওপিটি প্রশিক্ষণের আয়োজন
আবাসন ও নগর বিষয়ক মন্ত্রকের সেক্রেটারি দুর্গা শঙ্কর মিশ্র সপ্তাহব্যাপী এই প্রশিক্ষণ শিবিরের সূচনা করেছেন
নগর পরিকাঠামো তৈরিতে আর্থিক সংস্থান এবং তার সফল রূপায়নে প্রয়োজনীয় দক্ষতা অর্জন নিয়ে আলোচনা হয়েছে
নয়াদিল্লি, ৪ মার্চ ২০২১
হাডকোর উদ্যোগে সম্প্রতি নতুন দিল্লিতে ইন্ডিয়া সার্ভিস অফিসারদের জন্য ডিওপিটি প্রশিক্ষণের আয়োজন করা হয় | কেন্দ্রীয় আবাসন ও নগর বিষয়ক মন্ত্রকের সেক্রেটারি দুর্গা শঙ্কর মিশ্র সপ্তাহব্যাপী এই প্রশিক্ষণ শিবিরের সূচনা করেন | এই শিবিরে অল ইন্ডিয়া সার্ভিস-এর অফিসারদের জন্য ‘ভারতের শহরাঞ্চলে পরিকাঠামো তৈরি ও অর্থের সংস্থান’ শীর্ষক আলোচনার আয়োজন করা হয় । ভারত সরকারের কর্মচারী ও প্রশিক্ষণ বিভাগ, এই প্রশিক্ষণ শিবিরটির প্রযোজনা করে এবং হাডকোর গবেষণা ও প্রশিক্ষণ ইনস্টিটিউট  প্রশিক্ষণের আয়োজন করে। শহরাঞ্চলে পরিকাঠামো তৈরিতে আর্থিক সংস্থান এবং তার সফল রূপায়নে প্রয়োজনীয় দক্ষতা অর্জন নিয়ে শিবিরে আলোচনা হয়েছে |
উদ্বোধনী অনুষ্ঠানে বক্তব্য রাখতে গিয়ে শ্রী মিশ্র শহরকেন্দ্রিক পরিকাঠামো তৈরিতে অর্থের সংস্থান নিয়ে সংক্ষিপ্তভাবে রূপরেখা তুলে ধরেন | ভারত সরকার কীভাবে বিভিন্ন প্রকল্পগুলিতে বেসরকারি বিনিয়োগ-সহ অন্যান্য ক্ষেত্র থেকে আরও বেশি তহবিল যোগানোর কাজ করছে এবং এর জন্য যে সব উৎসের ব্যবহার করা হচ্ছে , সে বিষয়ে তিনি ব্যাখ্যা করেন । এই প্রশিক্ষণ শিবিরে আবাসন ও নগর বিষয়ক মন্ত্রকের অতিরিক্ত সচিব এবং হাডকোর সিএমডি শ্রী কামরান রিজভী অন্যান্যদের মধ্যে বক্তব্য রাখেন | তিনি শহরাঞ্চলে পরিকাঠামো তৈরিতে অর্থিক সংস্থানের চ্যালেঞ্জ মোকাবিলায় ভারত সরকারের বিবিধ উদ্যোগের প্রসঙ্গে জানিয়েছেন।
প্রধানমন্ত্রীরদপ্তর
এনএইচ ৩৩৪বি-তে ৪০.২ কিলোমিটার সড়ক সম্প্রসারণে সুস্থায়ী উপাদান ব্যবহারের বিষয়ে প্রশংসা করেছেন প্রধানমন্ত্রী
নয়াদিল্লি, ১৪ জুন, ২০২৩
প্রধানমন্ত্রী শ্রী নরেন্দ্র মোদী এনএইচ ৩৩৪বি-তে ৪০.২ কিলোমিটার সড়ক সম্প্রসারণে প্লাস্টিক বর্জ এবং ফ্লাই অ্যাশ-এর মতো ব্যয় সাশ্রয়ী এবং পরিবেশ বান্ধব সুস্থায়ী উপকরণ ব্যবহারের ক্ষেত্রে অগ্রাধিকার দেওয়ার বিষয়ে প্রশংসা করেছেন। উত্তরপ্রদেশ-হরিয়ানা সীমান্তের কাছে বাগপত থেকে এই সড়ক সম্প্রসারণ শুরু হয়ে শেষ হয়েছে হরিয়ানার রোহনায়।
কেন্দ্রীয় মন্ত্রী শ্রী নীতীন গড়করি ট্যুইটের প্রত্যুত্তরে প্রধানমন্ত্রী শ্রী নরেন্দ্র মোদী জানিয়েছেন, “সুস্থায়ী উন্নয়ন এবং যোগাযোগ সম্প্রসারনের ক্ষেত্রে এটি একটি নিঁখুত মেলবন্ধন। এটি আর্থিক বিকাশেও উৎসাহ যোগাবে।”
(CG/SS/NS …14.06.23
স্বরাষ্ট্র মন্ত্রক
সংসদ বেআইনি কার্যকলাপ  সংশোধন বিল, ২০১৯ অনুমোদন করল
নয়াদিল্লি, ২ অগাস্ট, ২০১৯
রাজ্যসভায় আজ বেআইনি কার্যকলাপ  সংশোধন বিল, ২০১৯ পাশ হয়েছে। এই বিলের ওপর বিতর্কে অংশ নিয়ে কেন্দ্রীয় স্বরাষ্ট্র মন্ত্রী শ্রী অমিত শাহ এই বিলটি ঐক্যবদ্ধভাবে পাশ করার জন্য সকলের প্রতি আবেদন জানান। তিনি বলেন, এর মাধ্যমে গোটা বিশ্বের কাছে এই বার্তাই পৌঁছবে যে সন্ত্রাসবাদীরা মানবতার শত্রু এবং ভারত দেশ থেকে জঙ্গি কার্যকলাপ দূর করতে অঙ্গীকারবদ্ধ।
স্বরাষ্ট্র মন্ত্রী বলেন, যাঁরা এই বিলটির বিরোধিতা করছেন তাঁদের মনে রাখা উচিৎ আসল আইনটি বর্তমান সরকার প্রণয়ন করেনি। “আমরা চাই সন্ত্রাসবাদ মোকাবিলায় একটি কড়া আইন প্রণয়ন করা হোক। এই লক্ষ্যে যে কোন সংশোধন আনতে আমরা বদ্ধপরিকর। ভারত থেকে সন্ত্রাসবাদকে নির্মূল করার জন্য একটি কঠোর আইনের প্রয়োজন এবং আমরা সেটিকে সমর্থন করি।”
শ্রী শাহ বলেন, সন্ত্রাসবাদের কোন ধর্ম হয় না। কোন একটি ধর্মের ব্যক্তি এর শিকার হতে পারেন না। তিনি সংসদকে আশ্বস্ত করে বলেন, প্রতিটি নাগরিকের মৌলিক অধিকার রক্ষায় সরকার দায়বদ্ধ। জঙ্গি কার্যকলাপ ব্যক্তি বিশেষের মাধ্যমে সংগঠিত হয়, কোন সংগঠনের দ্বারা নয়।
কোন সংগঠনকে জঙ্গি সংগঠন হিসেবে ঘোষণা করলেই কোন ব্যক্তি বিশেষকে এই ধরনের কাজ থেকে নিবৃত্ত করা যায় না। কোন ব্যক্তি বিশেষকে সন্ত্রাসবাদী তকমা দিলে তারা আইনকে বুড়ো আঙুল দেখিয়ে অন্য নামে জঙ্গি কার্যকলাপ চালাতে পারে।
এই সংশোধনী পাশের ফলে যারা জঙ্গি কার্যকলাপে অংশ নেয়, যারা এই ধরনের কার্যকলাপে প্রশয় দেয় বা জঙ্গি আদর্শকে ছড়িয়ে দেয় এবং একইসঙ্গে জঙ্গি সংগঠনের সদস্য তারা সকলেই জঙ্গি হিসেবে ঘোষিত হবে। শ্রী অমিত শাহ বলেন, সন্ত্রাসবাদ একটি আন্তর্জাতিক সমস্যা এবং বিভিন্ন রাষ্ট্রের সঙ্গে রাষ্ট্রসঙ্ঘও কোন চিহ্নিত ব্যক্তিকে জঙ্গি ঘোষণার পক্ষে আইন বলবৎ করেছে।
এই সংশোধনীর ফলে জাতীয় তদন্ত সংস্থা -র ডিরেক্টর জেনারেল জঙ্গি কার্যকলাপ দ্বারা অর্জিত সম্পত্তি বাজেয়াপ্ত করতে পারবেন। কেন্দ্রীয় স্বরাষ্ট্র মন্ত্রী বলেন, এই আইন রাজ্য পুলিশের ক্ষমতা কমিয়ে দিচ্ছে না। এনআইএ যখন আন্তর্জাতিক বা আন্তঃরাজ্যে ছড়িয়ে পড়া কোন মামলার তদন্ত শুরু করবে, তখন তারা স্বাধীনভাবে এই কাজটি করতে পারবে। বর্তমান আইন অনুযায়ী, জঙ্গি কার্যকলাপ দ্বারা অর্জিত কোন সম্পত্তি বাজেয়াপ্ত করার ক্ষেত্রে এনআইএ-কে সংশ্লিষ্ট রাজ্য পুলিশের মহানির্দেশকের অনুমতি নিতে হয়। এই ধরনের সম্পত্তি বিভিন্ন রাজ্যে ছড়িয়ে থাকলে পুরো প্রক্রিয়াটি দীর্ঘমেয়াদি হয়ে পড়ে।
এনআইএ-র দক্ষতার প্রশংসা করে ঐ বিতর্কে মন্ত্রী জানান, এই সংস্থার সাফল্যের হার ৯১ শতাংশ, আন্তর্জাতিক মানের ক্ষেত্রে যা এক ব্যতিক্রমী নিদর্শন।
ইউএপিএ-এর ৪৩ নং ধারা অনুযায়ী, ডিএসপি পদমর্যাদার আধিকারিকরা বিভিন্ন মামলার তদন্ত করতে পারতেন। সংশোধনীতে এই ক্ষমতা ইন্সপেক্টর এবং তার ওপরের পদমর্যাদার আধিকারিকদেরও দেওয়া হচ্ছে। শ্রী শাহ বলেন, এর ফলে এনআইএ-র মানবসম্পদের যে সঙ্কট দেখা দিয়েছে তার সমাধান হবে। বিভিন্ন সময়ে ইউএপিএ-র আওতায় রুজু করা মামলাগুলিতে ইন্সপেক্টর পদমর্যাদার আধিকারিকরা দক্ষতার সঙ্গে তদন্ত করেছেন। নতুন ব্যবস্থায় ইউএপিএ সংক্রান্ত মামলাগুলিতে বিচার দ্রুততার সঙ্গে হবে।
SSS/CB/DM
(Visitor Counter : 93
নারীওশিশুবিকাশমন্ত্রক
ভারতে জি২০র সভাপতিত্বে ডাব্লু২০  আয়োজন
২৭-২৮ ফেব্রুয়ারি ২০২৩ ঔরঙ্গাবাদে ডাব্লু২০-র প্রথম বৈঠক আয়োজিত হবে
মুম্বাই, ২৫ ফেব্রুয়ারি, ২০২৩
ডাব্লু২০  হল জি২০র প্রত্যেক অসরকারী অংশীদারদের মিলিতভাবে গঠিত এক আধিকারিক পর্যায়ের সংগঠন। ২০১৫ সালে তুরস্কের সভাপতিত্বকালে ডাব্লু২০ স্থাপন করা হয়। এর প্রধান উদ্দেশ্য হল যে বিষয়গুলি জি২০র আলোচনায় প্রাধান্য পেয়েছে সেগুলির যথাযথভাবে প্রয়োগ এবং মহিলাদের আর্থিক সশক্তিকরণের জন্য গৃহীত বিভিন্ন নীতি ও প্রতিশ্রুতিগুলির ঘোষণাপত্র তৈরি করা। ভারত ২০২২ সালের ১২ ডিসেম্বর ইন্দোনেশিয়ার সভাপতিত্বকালে ডাব্লু২০র সদস্যপদ গ্রহণ করে। ভারতের সভাপতিত্বে এই ডাব্লু২০ বৈঠকে মহিলাদের উদ্যোগপতি হিসেবে গড়ে তোলা, তৃণমূল স্তরে মহিলাদের নেতৃত্ব প্রদান এবং মহিলাদের শিক্ষা ও দক্ষতা উন্নয়নের মতো বিষয়গুলিকে গুরুত্ব দেওয়া হচ্ছে।
সঙ্গীত নাটক আকাদেমীর চেয়ারপার্সন ডঃ সন্ধ্যা পুরেচা ডাব্লু২০র নেতৃত্ব দেবেন। ১৯টি দেশ ও ইউরোপীয় ইউনিয়নের প্রায় ১০০ জন প্রতিনিধি এতে অংশ নেবেন।
২৭ ও ২৮ ফেব্রুয়ারি ২০২৩ মহারাষ্ট্রের ঔরঙ্গাবাদে এই সংক্রান্ত প্রথম বৈঠক হবে। পরবর্তীতে রাজস্থানের জয়পুরে ১৩ ও ১৪ এপ্রিল এক আন্তর্জাতিক বৈঠক এবং ১৫ ও ১৬ জুন তামিলনাড়ুর মহাবলীপুরমে ডাব্লু২০ শিখর সম্মেলন অনুষ্ঠিত হবে। ঔরঙ্গাবাদের বৈঠকে যোগ দেবেন মহিলা ও শিশু উন্নয়ন এবং সংখ্যালঘু দপ্তরের মন্ত্রী শ্রীমতী স্মৃতি যুবিন ঈরানী। লিঙ্গ সাম্য এবং মহিলাদের ক্ষমতায়ণ সম্পর্কে বক্তব্য রাখবেন তিনি। এ ছাড়াও অর্থ মন্ত্রকের প্রতিমন্ত্রী ডঃ ভগত কিষাণ রাও কারাদ এবং মহারাষ্ট্রের মুখ্যমন্ত্রী দেবেন্দ্র ফড়নবীশ অনুষ্ঠানে অংশ নেবেন। এছাড়াও ভারতের জি২০ শেরপা শ্রী অমিতাভ কান্ত, ডাব্লু২০র প্রথম সভাপতি ডঃ গুল্ডেন তুরুকতান এবং ইন্দোনেশিয়ার ডাব্লু২০র সভাপতি শ্রীমতী উলি শিলালহি’ও এই বৈঠকে যোগ দেবেন।
ক্ষুদ্র, অতিক্ষুদ্র এবং স্টার্টআপ ক্ষেত্রে মহিলাদের সশক্তিকরণ এবং তৃণমূল স্তরে মহিলাদের নেতৃত্ব প্রদান সহ বিভিন্ন বিষয়ে আলোচনা হবে। শিক্ষা ও দক্ষতা উন্নয়ন ক্ষেত্রে মহিলাদের উন্নয়নের জন্য পথ প্রশস্ত করা এবং ভারতে মহিলা নেতৃত্বাধীন উন্নয়নের জন্যও পন্থা-পদ্ধতি নিয়ে আলোচনা হবে।
বর্তমানে ভারতে মহিলা উন্নয়ন ক্ষেত্রে ব্যাপক অগ্রগতি হচ্ছে। নতুন ভারতের উন্নয়নে মহিলারা সমান অংশীদার- প্রধানমন্ত্রীর এই স্বপ্ন পূরণের লক্ষ্যে এগিয়ে চলেছে দেশ। ভারত বর্তমানে সশক্ত মহিলাদের গঠনে উন্নত সমাজ গড়ে তুলতে প্রতিশ্রুতিবদ্ধ।
ডাব্লু২০ বৈঠক লিঙ্গ-সাম্য দূর করে মহিলাদের ক্ষমতায়ণে বিশেষ ভূমিকা পালন করবে।
(PG/PM/NS
যোগাযোগওতথ্যপ্রযুক্তিমন্ত্রক
‘গ্রামনেট’-এর মাধ্যমে সব গ্রামে ওয়াই-ফাই সংযোগ – ধোতরে
সি-ডট-এর ৩৬তম প্রতিষ্ঠা বার্ষিকী উদযাপন
নয়াদিল্লি, ২৬ অগাস্ট, ২০১৯
সরকার দেশের সব গ্রামে ‘গ্রামনেট’-এর মাধ্যমে ১০ এমবিপিএস থেকে ১০০ এমবিপিএস স্পিডে ওয়াই-ফাই পরিষেবা দিতে অঙ্গীকারবদ্ধ বলে জানিয়েছে। সি-ডট-এর ৩৬তম প্রতিষ্ঠা বার্ষিকী উপলক্ষে আয়োজিত অনুষ্ঠানে যোগাযোগ প্রতিমন্ত্রী শ্রী সঞ্জয় শামরাও ধোতরে জানান, ‘ভারতনেট’-এর আওতায় ১ জিবিপিএস ক্ষমতাসম্পন্ন ডেটা পরিষেবার পরিকল্পনা করা হয়েছে যা পরবর্তী পর্যায়ে ১০ জিবিপিএস পর্যন্ত বাড়ানো যাবে। সি-ডট-এর ‘এক্সজিএস-পিওএন’ প্রকল্পের সূচনা করে মন্ত্রী জানান, ভারত যখন মহাত্মা গান্ধীর সার্ধ জন্মশতবার্ষিকী উদযাপন করছে, তখন ‘বাপু’কে শ্রদ্ধা জানানোর এটিই সবথেকে ভালো পন্থা কারণ, ‘বাপু’র স্বপ্ন ছিল দেশের সব গ্রাম হবে স্বনির্ভর।
শ্রী ধোতরে বলেন, সি-ডট-এর সি-স্যাট-ফাই প্রযুক্তি গ্রামীণ এবং প্রত্যন্ত এলাকার মানুষদের ওয়াই-ফাই পরিষেবা পেতে সাহায্য করবে। তিনি বলেন, সাইবার কেব্ল বসানো বেশ কষ্টসাধ্য ব্যাপার। তার ফলে সব জায়গায় ইন্টারনেট পরিষেবা পাওয়া যায় না। নতুন এই প্রযুক্তির মাধ্যমে প্রত্যন্ত এলাকার মানুষদের কৃত্রিম উপগ্রহের সঙ্গে যোগাযোগের মাধ্যমে মূল ধারায় নিয়ে আসা যাবে।
মন্ত্রী সি-ডট-এর সর্বশেষ উদ্ভাবন সি-স্যাট-ফাই , এক্সজিএসপিওএন  এবং সি-ডট-এর ইন্টারঅপারেটেব্ল সেট টপ বক্স-এর সূচনা করেন।
এই অনুষ্ঠানে সি-ডট-এর একজিকিউটিভ ডিরেক্টর শ্রী বিপিন ত্যাগী বলেন, প্রত্যন্ত দ্বীপপুঞ্জ এবং পার্বত্য অঞ্চলের মতো যেসব জায়গায় যোগাযোগ ব্যবস্থা গড়ে ওঠেনি সেইসব জায়গায় সি-স্যাট-ফাই-এর মাধ্যমে ওয়্যারলেস এবং উপগ্রহ-ভিত্তিক যোগাযোগ ব্যবস্থা গড়ে তোলা হবে। আইপিটিভি, হাই ডেফিনেশন ভিডিও স্ট্রিমিং, অনলাইনে গেম খেলা এবং ক্লাউড-ভিত্তিক পরিষেবা ব্যবহারের জন্য উচ্চ গতিসম্পন্ন নেটওয়ার্ক এক্সজিএসপিওএন-এর মাধ্যমে পাওয়া যাবে। যে সমস্ত কেব্ল টিভির গ্রাহক সেট টপ বক্স বসানো এবং খোলার নিত্য খরচে বিরক্ত, তাঁদের জন্য সি-ডট-এর ইন্টারঅপারেটেব্ল সেট টপ বক্স সুবিধাজনক। এখানে মোবাইলের সিমের মতো একটি স্মার্ট কার্ডের ব্যবস্থা করা আছে।
সি-ডট কেন্দ্রীয় সরকারের টেলিযোগাযোগ ব্যবস্থার গবেষণা ও উন্নয়ন কেন্দ্র। প্রতি বছরের মতো এ বছরের চলতি মাসের ২৬ এবং ২৭ তারিখ সংস্থার প্রতিষ্ঠা দিবস উপলক্ষে জিবি মীমামসি বক্তৃতামালার আয়োজন করা হয়েছে। বিশ্বের টেলিকম জগতের সঙ্গে যুক্ত বিশেষজ্ঞ এবং শিক্ষাবিদরা এই বক্তৃতামালায় তাঁদের বিভিন্ন বিষয় নিয়ে আলোচনায় অংশ নিচ্ছেন। এই অনুষ্ঠানটি সি-ডট-এর সঙ্গে ইউরোপীয় ইউনিয়নের অধীনস্থ সংস্থা ইউরোপিয়ান টেলিকমিউনিকেশন্স স্ট্যান্ডার্ডস ইনস্টিটিউট  আয়োজন করেছে। এই অনুষ্ঠানের উদ্বোধনী অধিবেশনে যোগাযোগ প্রতিমন্ত্রী শ্রী সঞ্জয় শামরাও ধোতরে ছাড়াও ইটিএসআই-এর মহানির্দেশক মিঃ লুই ইয়োর্গে রোমেরো এবং ইউরোপীয় ইউনিয়নের প্রতিনিধিদলের চার্জ দ্য অ্যাফেয়ার্স মিঃ রাইমুন্ড ম্যাগিস সহ মন্ত্রকের উচ্চপদস্থ আধিকারিকরা উপস্থিত ছিলেন।
CG/CB/DM
(Visitor Counter : 247
স্বরাষ্ট্র মন্ত্রক
সরকার অভিবাসন এবং ভিসা প্রক্রিয়ার সরলীকরণ করতে দৃঢ় প্রতিজ্ঞ – শ্রী রাজনাথ সিং
নয়াদিল্লি, ০৬ জুলাই ২০১৮
কেন্দ্রীয় স্বরাষ্ট্র মন্ত্রী শ্রী রাজনাথ সিং বলেছেন যে, সরকার ভারতীয় নাগরিক ও বিদেশিদের জন্য অভিবাস ও ভিসা প্রক্রিয়াকে শক্তিশালী এবং সরলীকরণ করতে প্রতিজ্ঞাবদ্ধ। তিনি আজ কেরলের কোচিতে অভিবাসন, ভিসা, বিদেশিদের নথিভুক্তি ও নজরদারি বিষয়ে সংসদীয় পর্যালোচনা কমিটির বৈঠকে ভাষণ দিচ্ছিলেন।
আইভিএফআরটি ব্যবস্থার গুরুত্বের ওপর জোর দিয়ে স্বরাষ্ট্র মন্ত্রী বলেন, কেন্দ্রীয় স্বরাষ্ট্র মন্ত্রক মিশন ধাঁচে এই প্রকল্পটি রূপায়ণ করছে। তিনি বলেন, আইনসম্মত আন্তর্জাতিক ভ্রমণকারীদের এদেশে নিরাপদে এবং সুবিধাজনকভাবে প্রবেশাধিকারদানের বিষয়টি নিশ্চিত করা দরকার। এছাড়া, সমস্ত বিদেশিদের জন্য ভিসা সংক্রান্ত পরিষেবা প্রদানের কাজকে দ্রুততর করার ওপর তিনি জোর দেন। তবে, অভিবাসন প্রক্রিয়াকে সহজতর করার পাশাপাশি নিরাপত্তার বিষয়টিও মাথায় রাখা প্রয়োজন। অন্যদিকে, যেসব বিদেশি বর্তমানে এদেশে রয়েছেন, তাঁদের চলাচল বিষয়েও খোঁজখবর রাখা প্রয়োজন।
এ প্রসঙ্গে তিনি বলেন, বিদেশিদের মধ্যে ই-ভিসার পদ্ধতি অত্যন্ত জনপ্রিয় হয়েছে। প্রতি বছর এই ধরণের ই-ভিসার সংখ্যা বেড়ে চলেছে। স্বরাষ্ট্র মন্ত্রী বলেন, আগামী কয়েক বছরের মধ্যে ই-ভিসার সংখ্যা প্রচলিতভাবে প্রদত্ত ভিসার থেকেও বেশি হবে। আইভিএফআরটি প্রকল্পটি বিশ্বের ১৬৫টি ভারতীয় মিশনে এবং ৯১টি অভিবাসন চেক পোস্টে কার্যকর করা হয়েছে। এছাড়া, ১৩২টি ভারতীয় মিশনে বায়োমেট্রিক সফটওয়্যার বসানো হয়েছে। সারা বিশ্বের ১৬৫টি দেশের জন্য ই-ভিসা ব্যবস্থা চালু করা হয়েছে। অন্যদিকে, ৪৪টি দেশের জন্য সরকার ই-ট্যুরিস্ট ভিসা চালু করেছে। আরও বেশি দেশের ক্ষেত্রে এই ধরণের ই-ভিসা চালু করার উদ্যোগ নেওয়া হচ্ছে বলে স্বরাষ্ট্র মন্ত্রী জানান।
এই কমিটির বৈঠকে স্বরাষ্ট্র প্রতিমন্ত্রী হংসরাজ আহির, স্বরাষ্ট্র সচিব রাজীব গাওবা, সাংসদরা এবং ভারত সরকারের বরিষ্ঠ আধিকারিকরা উপস্থিত ছিলেন।
CG/PB/SB……
(Visitor Counter : 70
স্বাস্থ্যওপরিবারকল্যাণমন্ত্রক
চিকিৎসা সরঞ্জাম সংক্রান্ত নিয়মের সহযোগিতার ক্ষেত্রে ভারত ও ব্রিটেনের মধ্যে স্বাক্ষরিত সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চিকিৎসা সরঞ্জাম সংক্রান্ত নিয়মাবলীর ক্ষেত্রে ভারতের সেন্ট্রাল ড্রাগ স্ট্যান্ডার্ড কন্ট্রোল অর্গানাইজেশন  এবং ইউনাইটেড কিংডম মেডিসিনস্ অ্যান্ড হেলথ কেয়ার প্রোডাক্টস্ রেগুলেটরি এজেন্সি  – এর মধ্যে স্বাক্ষরিত সমঝোতাপত্রটিকে অনুমোদন দিয়েছে।
এই সমঝোতাপত্রের ফলে সিডিএসসিও এবং ইউকেএমএইচআরএ – এর মধ্যে ফলপ্রসূ সহযোগিতা এবং তথ্য আদান-প্রদানের পরিকাঠামো গড়ে উঠবে। দুটি দেশের চিকিৎসা সরঞ্জাম সংক্রান্ত নিয়মাবলী যাতে আন্তর্জাতিক দায়বদ্ধতাকে নিশ্চিত করে, সেটি এই সমঝোতাপত্রের মাধ্যমে বিবেচনা করা হবে। মূল যেসব বিষয়গুলির ওপর সহযোগিতা গড়ে উঠবে, সেগুলি হল –
ক) সুরক্ষা সংক্রান্ত তথ্য, বিশেষ করে ওষুধ শিল্পের নজরদারির বিভিন্ন বিষয় নিয়ে তথ্যের আদান-প্রদান হবে। এর মধ্যে চিকিৎসায় ব্যবহৃত সরঞ্জামও রয়েছে।
খ) ভারত ও ব্রিটেনের মধ্যে বৈজ্ঞানিক ও বাস্তবসম্মত বিভিন্ন বিষয় নিয়ে সম্মেলনের ব্যবস্থা করা হবে।
গ) পরীক্ষাগারে, চিকিৎসা ক্ষেত্রে, উৎপাদন ও বন্টন ক্ষেত্রে এবং ওষুধ শিল্পের নজরদারি ক্ষেত্রে যথাযথ পদ্ধতির বিষয়ে তথ্যের আদান-প্রদান ও সহযোগিতা।
ঘ) পারস্পরিক বোঝাপড়ার মাধ্যমে বিভিন্ন ক্ষেত্রে ক্ষমতা বৃদ্ধি।
ঙ) নিয়ামক পরিকাঠামো ক্ষেত্রে বোঝাপড়ার বিস্তার ঘটিয়ে দুটি সংস্থার মধ্যে ভবিষ্যতে বিভিন্ন উদ্যোগ গ্রহণের ব্যবস্থা করা।
চ) ওষুধ ও চিকিৎসা সরঞ্জামের জন্য আইন ও নিয়মাবলীর বিষয়ে তথ্যের আদান-প্রদান
ছ) লাইসেন্স বিহীন আমদানি-রপ্তানীকে নিয়ন্ত্রণ করার জন্য তথ্যের আদান-প্রদান।
জ) আন্তর্জাতিক স্তরে সহযোগিতা
এই সমঝোতাপত্রের ফলে উভয় পক্ষের মধ্যে পারস্পরিক বোঝাপড়া বৃদ্ধি পাবে এবং চিকিৎসা ক্ষেত্রে ব্যবহৃত সামগ্রীর বিষয়ে আন্তর্জাতিক স্তরে সহযোগিতাও বাড়বে।
CG/CB
(
মানবসম্পদবিকাশমন্ত্রক
স্মার্ট ইন্ডিয়া হ্যাকাথন-২০১৯-এর তৃতীয়  সংস্করণের গ্র্যান্ড ফিনালে ২-৩ মার্চ অনুষ্ঠিত হবে – শ্রী প্রকাশ জাভড়েকর
প্রধানমন্ত্রী স্মার্ট ইন্ডিয়া হ্যাকাথন-২০১৯-এর তৃতীয়  সংস্করণের গ্র্যান্ড ফিনালেতে ভাষণ দেবেন
নয়াদিল্লি, ২৮ ফেব্রুয়ারি, ২০১৯
স্মার্ট ইন্ডিয়া হ্যাকাথন-২০১৯-এর তৃতীয়  সংস্করণের গ্র্যান্ড ফিনালে বা চূড়ান্ত পর্যায়ের প্রতিযোগিতা একইসঙ্গে দেশের ৪৮টি নোডাল কেন্দ্রে অনুষ্ঠিত হবে। মানবসম্পদ উন্নয়ন মন্ত্রকের উচ্চশিক্ষা দপ্তরের সচিব শ্রী আর সুব্রহ্মনিয়ম নতুন দিল্লিতে সম্প্রতি এক সাংবাদিক সম্মেলনে একথা জানিয়েছেন। তিনি বলেছেন, বিভিন্ন ক্ষেত্রে আমাদের দেশের নানান সমস্যার সমাধান ও চ্যালেঞ্জ মোকাবিলায় নতুন ও উদ্ভাবনী ডিজিটাল প্রযুক্তি চিহ্নিত করার জন্য এই অনুষ্ঠান এক অনন্য উদ্যোগ। প্রযুক্তি শিক্ষার সঙ্গে যুক্ত ছাত্রছাত্রীদের কাছে বিভিন্ন সমস্যার অভিনব সমাধান চাওয়া হবে এবং ৩৬ ঘন্টা ধরে নিরবচ্ছিন্নভাবে তাঁরা এই প্রতিযোগিতামূলক উদ্ভাবনী উদ্যোগে অংশ নেবেন। তিনি জানান, প্রধানমন্ত্রী শ্রী নরেন্দ্র মোদী এই অনুষ্ঠানে অংশগ্রহণকারী ছাত্রছাত্রীদের উদ্দেশে ভাষণ দেবেন। এর আগের দুটি হ্যাকাথনে দেশে কেন্দ্রীয় সরকারের বিভিন্ন মন্ত্রক ও বিভাগের বিভিন্ন ধরণের সমস্যার অভিনব সমাধান খুঁজে বের করেছিলেন প্রযুক্তি জগতের সঙ্গে গবেষক ও ছাত্রছাত্রীরা।
শ্রী সুব্রহ্মনিয়ম বলেন, ২০১৯-এর স্মার্ট ইন্ডিয়া হ্যাকাথন আগের দুটি হ্যাকাথনের তুলনায় ছাত্রছাত্রীদের অংশগ্রহণের নিরিখে আরও অনেক বড় হবে। এবছর ২ লক্ষ ছাত্রছাত্রী ৩৪ হাজারেরও বেশি দলে ভাগ হয়ে কাজ করেছেন। এঁদের মধ্য থেকে ১,৩০০ দলের প্রায় ১০,০০০ ছাত্রছাত্রী, ৫০০টি বিভিন্ন ধরণের সমস্যা চিহ্নিত করে সেগুলি সমাধানের জন্য প্রযুক্তিগত উদ্ভাবনের উদ্যোগ নেবেন।
CG/PB/DM
(Visitor Counter : 78
যুবওক্রীড়াবিষয়কমন্ত্রক
প্রধানমন্ত্রী শ্রী নরেন্দ্র মোদী টোকিওতে প্যারা অলিম্পিক গেমসে অংশগ্রহণকারী ভারতীয় দলের সঙ্গে ১৭ আগস্ট মতবিনিময় করবেন
নতুন দিল্লি, ১৬ আগষ্ট, ২০২১
প্রধানমন্ত্রী শ্রী নরেন্দ্র মোদী ১৭ আগস্ট বেলা ১১টার সময় ভিডিও কনফারেন্সের মাধ্যমে টোকিও প্যারা অলিম্পিক-২০২০ গেমসের ভারতীয় প্যারা অ্যাথিলিটদের সঙ্গে মতবিনিময় করবেন।
টোকিওতে দেশের হয়ে ৯টি ক্রীড়া বিভাগে ৫৪ জন প্যারা আথিলিট প্রতিনিধিত্ব করবেন। প্যারা অলিম্পিক গেমসে এই প্রথম ভারতের হয়ে এতজন খেলোয়াড় অংশ নিচ্ছেন। কেন্দ্রীয় ক্রীড়া মন্ত্রীও এই মতবিনিময় অনুষ্ঠানে উপস্থিত থাকবেন।
CG/ SB
(Visitor Counter : 183